पाएं अपने शहर की ताज़ा ख़बरें और फ्री ई-पेपरडाउनलोड करें
महेंद्रगढ़ में बुधवार को एक दर्दनाक हादसे में दो हीरो एक साथ दुनिया से विदा हो गए। एक फौजी था तो दूसरा हरियाणा पुलिस का जवान था। ये दोनों सगे भाई थे। हादसा उस वक्त हुआ, जब ये दोनों एक कार में किसी काम से महेंद्रगढ़ आ रहे थे। घर से निकलते ही थोड़ी दूर ही एक तेज रफ्तार ट्रॉले के साथ इनकी कार की टक्कर हो गई।
मृतकों की पहचान जिले के गांव डेरोली अहीर के रहने वाले हरियाणा पुलिस के जवान कुलदीप (48) और सेना में सेवारत उसके छोटे भाई राज सिंह (45) के रूप में हुई है। राज सिंह के बेटे राहुल ने बताया कि उसके पिता कुछ दिन पहले ही छुट्टी आए थे। आज सुबह किसी काम से उन्हें महेंद्रगढ़ आना हुआ। उसके पिता राज सिंह और ताऊ कुलदीप स्विफ्ट डिजायर कार में सवार थे, जिसके उसके पिता चला रहे थे। चह (राहुल कुमार) खुद मोटरसाइकल पर कार के पीछे-पीछे चल रहा था।
जैसे ही कार नांगल सिरोही क्रॉस करके बाला जी पेट्रोल पंप के करीब पहुंची, तेज गति से आ रहे एक ट्रॉले के चालक का उस पर से नियंत्रण खो गया और उसने कार को टक्कर मार दी। प्रत्यक्षदर्शी राहुल के मुताबिक टक्कर इतनी भीषण थी कि कार ट्रॉले में फंस गई और काफी दूर साथ ही घिसटती हुई चली गई। ट्रॉले का चालक मौके से भाग गया है। राहुल ने बड़ी मुश्किल से आसपास के लोगों की मदद से अपने पिता और ताऊ को बाहर निकाला।
दोनों को महेंद्रगढ़ के नागरिक अस्पताल लेकर पहुंचा तो वहां डॉक्टर्स ने दोनों को घोषित कर दिया। आज गांव में गमगीन माहौल में दोनों शवों का अंतिम संस्कार कर दिया गया। परिजनों के मुताबिक राज सिंह के दो बेटियां और एक बेटा (राहुल) हैं, वहीं कुलदीप सिंह के एक लड़का और एक लड़की है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn